#  Bod č. 9

# Mestské zastupiteľstvo v Stupave

Materiál na rokovanie Mestského zastupiteľstva v Stupave dňa 14.12.2017

**NÁVRH**

**na poskytnutie dotácií z  rozpočtu Mesta Stupava na rok 2018 v zmysle Všeobecne záväzného nariadenia Mesta Stupava č. 1/2015, ktorým sa určuje postup poskytovania dotácií z rozpočtu Mesta Stupava**

**Materiál obsahuje: 1. Dôvodová správa**

 **2. Tabuľka Prehľad žiadostí o dotácie z rozpočtu Mesta**

 **Stupava na rok 2018“**

 **3. Tabuľka „Prehľad poskytnutých dotácií z rozpočtu**

 **Mesta Stupava za roky 2013-2017“**

**Predkladateľ:**

JUDr. Tomáš Muroň, prednosta úradu

**Zodpovedná:**

Ing. Silvia Kapášová, vedúca ekonomického oddelenia

**Spracovateľka:**

Monika Ivánková, referent ekonomického oddelenia

**Návrh uznesenia:**

Mestské zastupiteľstvo v Stupave schvaľuje poskytnúť dotáciu na rok 2018 žiadateľom po splnení všetkých podmienok aktuálne platného VZN a výšku dotácie podľa predloženej prílohy č. 1.

**Stanovisko Mestskej rady:**

Mestská rada v Stupave na svojom rokovaní dňa 04.12.2017 prerokovala uvedený materiál s nasledujúcim stanoviskom:

1. Mestská rada v Stupave vzala na vedomie návrh na poskytnutie dotácií na rok 2018 v zmysle VZN č. č. 1/2015, ktorým sa určuje postup poskytovania dotácií z rozpočtu Mesta Stupava.
2. Mestská rada v Stupave vzala na vedomie, že v prípade, že žiadateľom o dotáciu na rok 2018 bola poskytnutá dotácia z rozpočtu Mesta Stupava aj v roku 2017, je podmienkou na uzatvorenie zmluvy a poskytnutie dotácií v roku 2018 vyúčtovanie dotácie poskytnutej v roku 2017. V prípade, ak nebude dotácia z roku 2017 zúčtovaná so všetkými náležitosťami  v  lehote do 15.12.2017 s rozpočtom Mesta Stupava, nebude môcť byť uzatvorená zmluva o poskytnutí dotácie na rok 2018.
3. Mestská rada v Stupave odporučila Mestskému zastupiteľstvu v Stupave poskytnúť dotáciu na rok 2018 po splnení všetkých podmienok aktuálne platného VZN a výšku dotácie vo väzbe na schválený rozpočet na rok 2018.

**Dôvodová správa**

Mestské zastupiteľstvo v Stupave schválilo dňa 26.11.2015 uznesením č. 132/2015 Všeobecne záväzné nariadenie mesta Stupava č. 1/2015, ktorým sa určuje postup poskytovania dotácií z rozpočtu Mesta Stupava (ďalej len „VZN“).

V zmysle §7 VZN o poskytnutí dotácii presahujúcej sumu 330,-€, rozhoduje mestské zastupiteľstvo v lehote najneskôr do 31.12. príslušného roka, v ktorom sa schvaľuje rozpočet a ktorého sa poskytnutie dotácií týka.

V priloženej tabuľke je uvedený zoznam žiadostí o dotácie z rozpočtu mesta Stupava na rok 2018. V stanovenej lehote do 31.10.2017 bolo doručených 21 žiadostí. Podmienkou poskytnutia dotácií na rok 2018 žiadateľom je zúčtovanie dotácií poskytnutých v roku 2017. V zmysle VZN je príjemca dotácie povinný predložiť mestu vyúčtovanie poskytnutej dotácie najneskôr do 15.12. príslušného roka, v ktorom sa dotácia poskytla, t.j. do 15.12.2017.

Mestské zastupiteľstvo rozhoduje o schválení rozpočtu a o poskytnutí dotácií dňa 14.12.2017,  preto nie je z časového hľadiska možné podať informáciu o tom, či majú všetci žiadatelia o dotácie na rok 2018 splnené tieto záväzky voči mestu už k tomuto dátumu.

Pre porovnanie je priložený aj „Prehľad poskytnutých dotácií z rozpočtu mesta Stupava za roky 2013-2017“.

**Rozpočtovaná položka, teda suma na rozdelenie, je navrhovaná vo výške 21.000 € a bude schválená v rámci schvaľovania rozpočtu mesta Stupava na rok 2018.**

**Príloha č. 1 - ZOZMAM 2018**

| ***p.č.*** | ***názov žiadateľa*** |  ***suma €*** |
| --- | --- | --- |
| 1 | Nevädza |  |
| 2 | Lúčny Koník  |  |
| 3 | Asociácia klasických gitaristov  |  |
| 4 | Slovenský Červený kríž MS skupina I. |  |
| 5 | Slovenský zväz protifašistických bojovníkov |  |
| 6 | Združenie rodičov MŠ Hviezdoslavova Hviezdička |  |
| 7 | Jednota dôchodcov Slovenska |  |
| 8 | Slovenský zväz záhradkárov  |  |
| 9 | Priatelia stolného tenisu PST |  |
| 10 | FKM Stupava  |  |
| 11 | Pohodka |  |
| 12 | Dobrovoľný hasičský zbor |  |
| 13 | Mástsky potravinový spolok v Stupave  |  |
| 14 | HC TATRAN STUPAVA |  |
| 15 | Tanečná skupina DEVIL´S  |  |
| 16 | arte.via |  |
| 17 | PourArt  |  |
| 18 | Klub slov. turistov Tatran Stupava |  |
| 19 | STUPAVJAN |  |
| 20 | Slovenský rybársky zväz  |  |
| 21 | TEKLA  |  |
|  | CELKOM:  |  |

**Prehľad poskytnutých dotácií z rozpočtu mesta STUPAVA v rokoch 2013 – 2017 v EUR Príloha č. 2**

| Názov žiadateľa | ***2013*** | ***2014***  | ***2015*** | ***2016*** | ***2017*** |
| --- | --- | --- | --- | --- | --- |
|  Asociácia klasických gitaristov  | 0 | 400 | 400 | 200 | 200 |
| Bowling club SIX PACK Stupava | 300 | 300 | 300 | 0 | 0 |
| Cyklistický klub o.z. | 400 | 0 | 0 | 1 000 | 0 |
| Dobrovoľný hasičský zbor | 0 | 1 500 | 2 500 | 2 000 | 2 000 |
| ELIAH | 400 | 0 | 0 | 0 | 0 |
| Envirosvet o.z. | 400 | 0 | 0 | 0 | 0 |
| FKM Stupava | 0 | 0 | 0 | 0 | 500 |
| Futbalový klub Tatran Stupava | 2 800 | 0 | 0 | 0 | 0 |
| HC Tatran Stupava | 2 800 | 3 000 | 5 000 | 4000 | 4 000 |
| Jednota dôchodcov Slovenska | 0 | 500 | 500 | 500 | 500 |
| Katolícka jednota Slovenska  | 400 | 400 | 0 | 0 | 0 |
| Klub slov.turistov TATRAN Stupava | 400 | 400 | 400 | 400 | 400 |
| Materské centrum Fifidlo | 400 | 400 | 0 | 0 | 0 |
| Mástsky potravinový spolok o.z. | 500 | 1000 | 0 | 1 000 | 1 000 |
| Nevädza | 1 500 | 1 500 | 1 700 | 1 700 | 1700 |
| OZ pri MŠ Marcheggská  | 0 | 0 | 800 | 500 | 500 |
| OZ pri MŠ Ružová | 0 | 0 | 0 | 500 | 0 |
| OZ pri ZUŠ v Stupave  | 0 | 0 | 0 | 0 | 1 000 |
| Pohodka  | 400 | 500 | 1 600 | 1 600 | 1 600 |
| Pour Art | 400 | 2 000 | 2 000 | 2 000 | 2 000 |
| Priatelia stolného tenisu  | 400 | 400 | 500 | 400 | 400 |
| SČK skupina I. | 500 | 500 | 500 | 500 | 500 |
| SČK skupina II. | 500 | 500 | 500 | 500 | 500 |
| Slovenský zväz chovateľov | 0 | 0 | 300 | 150 | 650 |
| Slov. zväz protifašist. bojovníkov | 400 | 400 | 400 | 400 | 400 |
| Slov.zväz rybárov - miestna org. | 500 | 500 | 500 | 0 | 0 |
| Slov.zväz telesne postihnutých ZO | 400 | 300 | 0 | 0 | 0 |
| Slov.zväz včelári  | 400 | 500 | 1 000 | 700 | 700 |
| Slov. zväz záhradkárov  | 1 500 | 1 500 | 1 600 | 1 600 | 1 600 |
| STUPAVJAN  | 0 | 0 | 0 | 550 | 550 |
| ŠK Karate DOJO-KAN  | 400 | 0 | 0 | 0 | 0 |
| Tanečná skupina DEVIL´s | 0 | 0 | 0 | 300 | 300 |
| URSUS | 400 | 0 | 500 | 500 | 0 |
| **CELKOM** | **16.500** | **16.500** | **21.000** | **21 000** | **21 000** |
| **POČET ŽIADATEĽOV** | **23** | **20** | **22** | **23** | **24** |

**Príloha č. 3**

**Zoznam žiadostí o dotácie z rozpočtu mesta Stupava na rok 2018**

| p.č. | názov žiadateľa | žiadaná suma € | Názov projektu (účel) |
| --- | --- | --- | --- |
| 1 | Nevädza | 2 500 | Záujmová umelecká činnosť, obohacovanie kult. spol. života, ľudové tradície (honorár dirigentovi, sústredenie členiek na prípravu programov, účasť na festivale zborových piesní, na dopravu na vystúpenia, ošatenie ) |
| 2 | Lúčny koník | 2 500 | Vozenie detí na poníkoch (nákup ochranných pomôcok, vybudovanie ohrád a prístreškov, príspevok na stravu pre zvieratá) |
| 3 | Asociácia klasických gitaristov  | 1 000 | Hudba v synagóge III. Ročník ( propagácia, fotograf, honoráre účinkujúcim, ubytovanie, plagáty ) |
| 4 | Slovenský Červený kríž MS skupina I. | 800 | Podpora činnosti SČK v Stupave v roku 2018 (nákup a doplnenie zdrav. materiálu, na organizovanie akcií v meste – jarmoky, florbal, MDM, a iné činnosti v meste, preškolenie dobrovoľných zdrav. sestier, zájazd pre bezplatných darcov krvi, zakúpenie malej pozornosti pre prestarlých členov, návšteva dlhodobo chorých, výlety Pochod za zdravím, Úcta k starším, a pod. )  |
| 5 | Slovenský zväz protifašistických bojovníkov | 500 | Kultúrna aktivita v Stupave a história 2.svetovej vojny , história a pamäte nášho mesta  |
| 6 | Združenie rodičov MŠ Hviezdoslavova-Hviezdička | 1 000 | Vybavenie školského dvora hernými prvkami (latkový mostík, pavučinová hojdačka koník a skúter pre MŠ, doprava, montáž) |
| 7 | Jednota dôchodcov Slovenska | 600 | Činnosť organizácie 2018 (zabezpečenie kultúrnych podujatí, sociálnych prednášok, zdravotná starostlivosť (rekondičné pobyty), návšteva divadiel, na dopravu, na športové vyžitie(športové hry), na spoluprácu s mestom a jeho organizáciami pri spoločných podujatiach) |
| 8 | Slovenský zväz záhradkárov  | 1 800 | Dotovanie činnosti organizácie (výdavky na činnosť výboru, osvetová činnosť, exkurzná činnosť, výstava ovocia a zeleniny Dni zelá 2017 , prezentácia vína, požehnanie vína, zabíjačka a pod.) |
| 9 | Priatelia stolného tenisu PST | 1 000 | Rozvoj a podpora stolného tenisu v roku 2018 (podpora mládeže a obyvateľov v stolnom tenise, organizovanie turnajov (Veľkonočný, Silvestrovský), spolupráca s partnerskými klubmi, vedenie krúžku pri ZŠ, nákup pohárov, medailí, diplomov, na účasť na turnajoch, nákup stolnotenis. potrieb (loptičky, sieťky, rakety a i.) |
| 10 | FKM Stupava  | 2 500 | Nákup tréningového vybavenia do novej telocvične Svet Detí Pajštunáčik |
| 11 | Pohodka | 2 350 | Zachovanie remesiel, letný denný tábor, jarmok remesiel, výstava prác žiakov |
| 12 | Dobrovoľný hasičský zbor | 5 000 | Podpora DHZ STUPAVA v roku 2018 (nákup požiarnej techniky najmä pre detský požiarny šport, nákup športových a ochranných pomôcok) |
| 13 | Mástsky potravinový spolok v Stupave  | 1 500 | Kultúrnospoločenské podujatia pre rok 2018 Stavaní mája, Hodová zábava, Mástska zabíjačka, tradičná zóna Dni zelá 2018  |
| 14 | HC TATRAN STUPAVA | 42 264 | Celkovo 8 projektov pre deti a dorast v hádzanej, najmä dopravné na súťaže a turnaje, organizovanie turnajov (diplomy, medaile, pásky na vyznačenie ihrísk, zaplatenie rozhodcov), štartovné, atď.  |
| 15 | Tanečná skupina DEVIL´S  | 800 | Podpora činnosti v roku 2018 (výdavky na cestovné na vystúpenia a súťaže, úhrada štartovných poplatkov, kúpa kostýmov)  |
| 16 | arte.via | 2 000 | ArtKlub Stupava (stojany, plátno, farby, honoráre lektorom) |
| 17 | Pour Art | 10 000 | Kultúra v meste Stupava (technické zabezpečenie, kostýmy, kulisy, propagácia) |
| 18 | Klub slov. turistov Tatran Stupava | 800 | Oprava a údržba klubovne, organizovanie a podpora turistických akcií |
| 19 | STUPAVJAN | 6 800 | Detský folklórny súbor Stupavjánek, spevácka skupina Stupavjan, baletné štúdio Arabeska ( dievčenský kroj autentický)  |
| 20 | Slovenský rybársky zväz  | 1 500 | Podpora činnosti obvodnej organizácie Stupava (detského rybárskeho krúžku, organizovanie športových podujatí a súťaží pre deti a občanov mesta, ekológia) |
| 21 | TEKLA o.z. | 600 | Úprava pozemku na ergoterapiu pre zdravotne postihnutých  |
|  | **Požadovaná suma celkom v EUR:** |  **87 814,00**  |  |